47. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Δ. 15176/1333 της 10/11 Ιουλ.  1975 (ΦΕΚ Β΄ 731) Περί καθορισμού Αρχών, Οργανισμών και Νομικών Προσώπων Δημοσίου Δικαίου αρμοδιότητος Υπουργείου Οικονομικών, εχουσών την κατά την παρ. 3 του άρθρ. 6 του Ν.Δ.48/1975 σφραγίδα. ΄Εχοντες υπ’ όψει τας διατάξεις της παραγράφου 1 του άρθρου 7 του Ν.Δ. 48/1975, περί της Εθνικής Σημαίας της Ελλάδος, του εμβλήματος της Ελληνικής Δημοκρατίας, του όρκου των αναλαμβανόντων δημοσίαν εν γένει υπηρεσίαν, του τύπου των σφραγίδων των Δημοσίων Αρχών και των εγγράφων τούτων, αποφασίζομεν: 1.Καθορίζομεν, όπως αι κάτωθι Αρχαί και Νομικά Πρόσωπα Δημοσίου Δικαίου του Υπουργείου Οικονομικών έχουν την κατά την παράγραφον 3 του άρθρου 6 του Ν.Δ. 48/1975 σφραγίδα: α)Υπηρεσίαι Π.Σ.Ε.Α. β)Γενική Διεύθυνσις Φορολογίας και Αρχαί, υπαγόμενα:εις την αρμοδιότητα ταύτης, ήτοι: (1)Πενταμελή και Τριμελή Υπηρεσιακά και Πειθαρχικά Συμβούλια. (2)Επιτροπή Ελέγχου Τίτλων των εξ Αναγκαστικής Απαλλοτριώσεως Δικαιούχων άρθρου 37 του Α.Ν. 1731/1939 και άρθρου 28 του Ν.Δ. 797/1971. (3)Διεύθυνσις Κρατικών Λαχείων. (4)Μηχανογραφική Υπηρεσία Φορολογίας (ΜΥΦ). (5)Υπηρεσία Προληπτικού Φορολογικού Ελέγχου (ΥΠΦΕ). (6)Ειδικόν Συνεργείον Κώδικος Φορολογικών Στοιχείων. (7)Υπηρεσία Ελέγχου Τελωνειακών Αρχών. (8)Υπηρεσία Αξιών. (9)Υπηρεσία Τελωνειακών Ερευνών. (10)Επιθεωρήσεις Οικονομικών Εφοριών. Τελωνείων και Εφοριών Καπνού. (11)Επιθεωρήσεις Μονοπωλίων και Φόρων Καταναλώσεως, Δημοσίων Κτημάτων και Εθνικών Κληροδοτημάτων. (12)Μετοχικόν Ταμείον Πολιτικών Υπαλλήλων. (13)Επιτροπή Ολυμπίων και Κληροδοτημάτων. (14)Ζάππειος Επιτροπή. γ)Γενικόν Λογιστήριον του Κράτους, και Αρχαί υπαγόμεναι εις την αρμοδιότητα αυτού, ήτοι: (1)Υπηρεσία Συντάξεων. (2)Υπηρεσίαι Εντελλομένων Εξόδων παρ’ Υπουργείοις, παρά Νομαρχίαις και παρά Διαμερίσμασι Νομαρχίας Αττικής. (3)Ειδικά Λογιστήρια παρά τοις Αρχηγείοις Στρατού Ξηράς, Ναυτικού και Αεροπορίας. (4)Πενταμελή και Τριμελή Υπηρεσιακά και Πειθαρχικά Συμβούλια. (5)Επιθεωρήσεις Δημοσίων Διαχειρίσεων. (6)Επιθεωρητής Υπηρεσιών Εντελλομένων Εξόδων παρ’ Υπουργείοις. (7)Επιθεωρητής Υπηρεσιών Εντελλομένων Εξόδων παρά Νομαρχίαις. (8)΄Απασαι αι Υπηρεσίαι του Ταμείου Παρακαταθηκών και Δανείων. (9)Οργανισμός Διαχειρίσεως Συμμαχικού Υλικού (ΟΔΙΣΥ). (10)Ταμείον Ανταλλαξίμου Περιουσίας και Αποκαταστάσεως Προσφύγων (ΤΑΠΑΠ). δ)Γενικόν Χημείον του Κράτους και Αρχαί, υπαγόμεναι εις την αρμοδιότητα αυτού, ήτοι: (1)Πενταμελή και Τριμελή Υπηρεσιακά και Πειθαρχικά Συμβούλια. (2)Ειδικόν Ταμείον Ελέγχου και Εποπτείας Φορολογίας του Οινοπνεύματος (ΕΤΕΕΦΟ). (3)Ανώτατον Χημικόν Συμβούλιον (ΑΧΣ). (4)Ανώτατη Επιτροπή Τελωνειακών Αμφισβητήσεων (ΑΕΤΑ). (5)Επιθεωρήσεις Χημικών Υπηρεσιών. 2.Αι σφραγίδες των ανωτέρω Αρχών δέον όπως, συμφώνως προ το άρθρον 6 παράγραφος 3 του Ν.Δ. 48/1975, αποτελούνται εκ τριών υπαλλήλων και ομοκέντρων κύκλων, ο εξωτερικός των οποίων έχει διάμετρον 0,04 του μέτρου, φέρουν εν τω μέσω αυτών το κατ’ άρθρον 2 του Ν.Δ. 48/1975 έμβλημα, πέριξ αυτού κυκλοτερώς, εις το άνω μέρος το όνομα της υπερκειμένης Αρχής (Υπουργείον Οικονομικών), εις το κάτω μέρος το όνομα της υποκειμένης αρχής, εις την οποίαν ανήκει η σφραγίς και εις τον εξωτερικόν κύκλον τας λέξεις «ΕΛΛΗΝΙΚΗ ΔΗΜΟΚΡΑΤΙΑ». 3.Ο εφοδιασμός των ανωτέρω Αρχών, δια του ως άνω τύπου σφραγίδων γενήσεται μερίμνη: α)Της Υπηρεσίας Διοικητικού, δια τας υπό στοιχείον α΄ Αρχάς, ήτις θέλει αναλάβει και την σχετικήν δαπάνην. β)Της Διευθύνσεως Διοικητικού της Γ.Δ.Φ., δια των υπό στοιχεία γ.γ. (1) και γ (2) Αρχών, ήτις θέλει αναλάβει και την σχετικήν δαπάνην. γ)Των προϊσταμένων των υπό στοιχείον γ (4) έως και γ (11) Αρχών. Την σχετικήν δαπάνην θέλουν αναλάβει αι Διευθύνσεις 13η και 14η της Γ.Δ.Φ. δ)Των υπό στοιχεία γ (3), γ (12), γ (13) και γ (14) Αρχών, δια την ιδίαν αυτών σφραγίδα, η δε σχετική δαπάνη θέλει αντιμετωπισθή εκ του ιδίου αυτών προϋπολογισμού. ε)Της διευθύνσεως Διοικητικού του Γ.Λ.Κ., δια των υπό στοιχεία β και δ, δ ((1) έως και δ (7) Αρχών, ήτις θέλει αναλάβει και την σχετικήν δαπάνην. στ)Των υπό στοιχεία δ (8), δ (9) και δ (10) Αρχών δια την ιδίαν αυτών σφραγίδα, η δε σχετική δαπάνη θέλει αντιμετωπισθή εκ του ιδίου αυτών προϋπολογισμού. ζ)Της Διευθύνσεως Διοικητικού του Γενικού Χημείου του Κράτους, δια τας υπό στοιχείον ε αρχάς, ήτις θέλει αναλάβει και την σχετικήν δαπάνην. 4.Υπεύθυνα όργανα προς φύλαξιν και νόμιμον χρήσιν των σφραγίδων ορίζονται οι Προϊστάμενοι Διεκπεραιώσεως των Γενικών Διευθύνσεων και οι Προϊστάμενοι των υπηρεσιών των ανωτέρω Αρχών ή οι προς τούτο εξουσιοδοτημένοι υπάλληλοι, ως και οι Γραμματείς των Συμβουλίων και Επιτροπών. Η παρούσα δημοσιευθήτω δια της Εφημερίδος της Κυβερνήσεως.